Решение на Общия съд от 15 ноември 2023 г. — European Gaming and Betting Association/Комисия
(Дело T-167/21)1
(Държавни помощи — Държавна мярка, с която се продължава срокът на предоставените от Нидерландия лицензии за хазартни игри — Решение, с което се установява, че не е налице държавна помощ — Незапочване на официална процедура по разследване — Сериозни затруднения — Процесуални права на заинтересуваните лица)
Език на производството: английски
Страни
Жалбоподател: European Gaming and Betting Association (Етербрек, Белгия) (представители: T. De Meese, K. Bourgeois и M. Van Nieuwenborgh, адвокати)
Ответник: Европейска комисия (представители: B. Stromsky и J. Carpi Badía)
Встъпила страна в подкрепа на ответника: Кралство Нидерландия (представители: M. Bulterman, J. Langer и C. Schillemans)
Предмет
С подадената жалба на основание член 263 ДФЕС жалбоподателят European Gaming and Betting Association иска отмяната на Решение C(2020) 8965 final на Комисията от 18 декември 2020 г. по преписка SA.44830 (2016/FC) — Нидерландия — Продължаване на действието на лицензиите за хазартни игри в Нидерландия (наричано по-нататък „обжалваното решение“), което е посочено в Официален вестник на Европейския съюз от 15 януари 2021 г. (ОВ C 17, 2021 г., стр. 1)
Диспозитив
Отменя Решение C(2020) 8965 final на Комисията от 18 декември 2020 г. по преписка SA.44830 (2016/FC) — Нидерландия — Продължаване на действието на лицензиите за хазартни игри в Нидерландия.
Осъжда Европейската комисия да понесе направените от нея съдебни разноски и да заплати съдебните разноски, направени от European Gaming and Betting Association.
Кралство Нидерландия понася направените от него съдебни разноски.
____________
1     ОВ C 206, 31.5.2021 г.